CELEX: 32005R1511
Language: sk
Date: 2005-09-16 00:00:00
Title: Nariadenie Komisie (ES) č. 1511/2005 zo 16. septembra 2005, ktoré sa týka vydávania dovozných povolení na ryžu pochádzajúcu z najmenej rozvinutých krajín

17.9.2005   
            
            
               SK
            
            
               Úradný vestník Európskej únie
            
            
               L 241/14
            
         
      NARIADENIE KOMISIE (ES) č. 1511/2005
   zo 16. septembra 2005,
   ktoré sa týka vydávania dovozných povolení na ryžu pochádzajúcu z najmenej rozvinutých krajín
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2501/2001 z 10. decembra 2001, ktorým sa uplatňuje schéma colných preferencií na obdobie od 1. januára 2002 do 31. decembra 2004 (1),
   so zreteľom na nariadenie Komisie (ES) č. 1401/2002 z 31. júla 2002, ktorým sa ustanovujú podrobné pravidlá otvorenia a riadenia tarifných kvót platných pre ryžu pochádzajúcu z najmenej rozvinutých krajín v rámci hospodárskych rokov 2002/2003 až 2008/2009 (2), a najmä na jeho článok 5 ods. 2,
   keďže:
   
               (1)
            
            
               Nariadenie (ES) č. 1401/2002 otvorilo v rámci hospodárskeho roku 2005/2006 tarifnú kvótu vo výške 4 402 ton, vyjadrenú v prepočte na lúpanú ryžu.
            
         
               (2)
            
            
               Množstvá uvedené v predložených žiadostiach presahujú dostupné množstvo. Preto je potrebné stanoviť redukčný percentuálny koeficient uplatniteľný na požadované množstvá,
            
         PRIJALA TOTO NARIADENIE:
   Článok 1
   Na základe žiadostí o dovozné povolenia na ryžu pochádzajúcu z najmenej rozvinutých krajín, uvedených v článku 9 nariadenia (ES) č. 2501/2001, predložených počas prvých piatich pracovných dní mesiaca septembra 2005 v zmysle článku 4 ods. 3 nariadenia (ES) č. 1401/2002 a oznámených Komisii v súlade s článkom 5 ods. 1 uvedeného nariadenia, sa vydávajú povolenia na množstvá uvedené v predložených žiadostiach, upravené redukčným percentuálnym koeficientom vo výške 66,4452 %.
   Článok 2
   Toto nariadenie nadobúda účinnosť dňom uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. septembra 2005
      
         
            Za Komisiu
         
         J. M. SILVA RODRÍGUEZ
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. ES L 346, 31.12.2001, s. 1. Nariadenie naposledy zmenené a doplnené nariadením Komisie (ES) č. 1828/2004 (Ú. v. EÚ L 321, 22.10.2004, s. 23).
   
      (2)  Ú. v. EÚ L 203, 1.8.2003, s. 42.